paragraph_text: Hector Barbossa, ponekad zvan samo kapetan Barbossa, je izmišljeni lik, piratski kapetan iz Disneyevog filmskog serijala Pirati s Kariba. Osim filmova, pojavio se i u nekolikopisanih romana i videoigara s istom tematikom. U svim filmovima glumi ga australski glumac Geoffrey Rush. Osim što je kapetan, Barbossa je i jedan od devet piratskih vladara s Bratskog dvora, krovne organizacije piratskog bratstva. Područje Barbossine vlasti je Kaspijsko more, ali on većinu svog vremena provodi na drugim morima.